CELEX: 31982D0286
Language: el
Date: 1982-05-04 00:00:00
Title: 82/286/EOK: Απόφαση τού Συμβουλίου τής 4ης Μαΐου 1982 περί εγκρίσεως τής συμφωνίας μεταξύ τής Ευρωπαϊκής Οικονομικής Κοινότητος καί τής Ισπανίας, η οποία περιέχει εγκεκριμένο πρακτικό καί προσωρινή συμφωνία συντονισμένων ενεργειών γιά τίς εισαγωγές τυρών στήν Ισπανία

Avis juridique important

|

31982D0286

82/286/EOK: Απόφαση τού Συμβουλίου τής 4ης Μαΐου 1982 περί εγκρίσεως τής συμφωνίας μεταξύ τής Ευρωπαϊκής Οικονομικής Κοινότητος καί τής Ισπανίας, η οποία περιέχει εγκεκριμένο πρακτικό καί προσωρινή συμφωνία συντονισμένων ενεργειών γιά τίς εισαγωγές τυρών στήν Ισπανία  

Επίσημη Εφημερίδα αριθ. L 131 της 13/05/1982 σ. 0020

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 4ης Μαΐου 1982  περί εγκρίσεως της συμφωνίας μεταξύ της Ευρωπαϊκής Οικονομικής Κοινότητος και της Ισπανίας, η οποία περιέχει εγκεκριμένο πρακτικό και προσωρινή συμφωνία συντονισμένων ενεργειών για τις εισαγωγές τυρών στην Ισπανία  (82/286/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι η Ισπανία, επικαλούμενη το άρθρο ΧΙΧ της Γενικής Συμφωνίας Δασμών και Εμπορίου (ΓΣΔΕ/GATT), θέσπισε μέτρα διασφαλίσεως κατά την εισαγωγή τυρών για τους οποίους η Ευρωπαϊκή Οικονομική Κοινότης είναι ο κύριος προμηθευτής·  ότι η Επιτροπή ανέλαβε διαπραγματεύσεις με την Ισπανία βάσει του άρθρου ΧΙΧ της ΓΣΔΕ· ότι κατέληξε σε συμφωνία με τη χώρα αυτή, και ότι η συμφωνία αυτή αποδεικνύεται ικανοποιητική,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητος και της Ισπανίας, η οποία περιέχει εγκεκριμένο πρακτικό και προσωρινή συμφωνία συντονισμένων ενεργειών για τις εισαγωγές τυρών στην Ισπανία, εγκρίνεται εξ ονόματος της Κοινότητος.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που θα υπογράψει τη συμφωνία δεσμεύοντας την Κοινότητα.  Έγινε στις Βρυξέλλες, στις 4 Μαΐου 1982.  Για το Συμβούλιο  Ο Πρόεδρος  M. EYSKENS